Unai Emery

Unai Emery Etxegoien (* 3. november 1971, Hondarribia) je bývalý španielsky profesionálny futbalista a súčasný futbalový tréner, ktorý od roku 2022 vedie anglický klub Aston Villa FC. Ako hráč hral v druhej španielskej lige. Po niekoľkých rokoch pôsobenia vo Valencii CF viedol v rokoch 2013 až 2016 tím Sevilla FC, s ktorým trikrát zvíťazil v Európskej lige UEFA. Potom trénoval Arsenal, kde skončil koncom roka 2019, a od roku 2020 do októbra 2022 španielsky Villarreal.
Hráčska kariéra.
Emery futbalovo vyrástol v Reale Sociedad, ale nikdy nedostal poriadnu šancu v prvom tíme. Celkom počas svojej kariéry odohral najviac stretnutí v Segunda División, odohral tu 215 zápasov počas siedmich rokov z postu stredopoliara. Do futbalového dôchodku odišiel v 32 rokoch po vážnom zranení kolena. Naposledy pôsobil v Lorca Deportiva CF.
Trénerská kariéra.
Po odchode mu bolo okamžite ponúknuté, aby sa Lorcy ujal ako tréner. Ponuku prijal a prvýkrát v histórii s ňou postúpil do Segunda División. V Copa del Rey dokázal vyradiť špičkovú Málagu. V druhej sezóne sa so 69 bodmi Lorca umiestnila na 5. mieste – 5 bodov od postupu. Emery odišiel a pre klub to znamenalo pád späť do tretej ligy.
Emeryho zlákala ponuka Almerie, ktorá bola v tejto sezóne na 6. mieste hneď za Lorcou. Tak ako Lorce pomohol aj Almerii k lepším výsledkom. Klub vytiahol na 2. miesto, a tak klub oslavoval postup do Primera División. Prvá sezóna dopadla obrovským úspechom, keď skončila Almeria na 8. mieste.
Valencia.
Vďaka týmto úspechom ho oslovila Valencia, kde nahradil Ronalda Koemana. V prvej sezóne vo Valencii skončil na 6. mieste a kvalifikoval sa s ňou tak do Európskej ligy. V uplynulej sezóne Pohára UEFA Valencia vypadla s Dynamom Kyjev v šestnásťfinále.
V sezóne 2009/10 klub vybojoval tretie miesto a kvalifikáciu do Ligy majstrov. V Európskej lige klub vypadol vo štvrťfinále s celkovým víťazom Atléticom Madrid.
Pred sezónou klub predal Davida Villu a Davida Silvu do Barcelony resp. Manchestru City. Klub si napriek tomu v Lige majstrov neviedol zle nasadiť v dvoch zápasoch 10 gólov Bursasporu a postúpil do osemfinále z druhého miesta v skupine. Tu narazil na Schalke 04, cez ktoré nedokázal prejsť po prehre v Gelsenkirchene 1:3. V La Lige opäť skočila Valencia na 3. mieste. Pred sezónou 2011/12 Valencia predĺžila s Emerym zmluvu o ďalší rok.
Spartak Moskva.
Po Valencii skúsil zahraničný angažmán v Spartaku Moskva, kde ale nemal dostatočnú dôveru vedenia a po nepriaznivých výsledkoch bol odvolaný.
Sevilla.
Nasledovalo opäť domáce angažmán v klube Sevilla, kde sa mu opäť podarilo nadviazať na úspechy s Valenciou. Okrem zapracovávania mladých hráčov a dobrom umiestnení v Primera División sa mu podarilo trikrát po sebe vyhrať v Európsku ligu v rokoch 2013/14, 2014/15 a v roku 2015/16.
PSG.
Dňa 1. júla 2016 prevzal po Laurente Blancovi francúzsky klub Paris Saint-Germain, s ktorým podpísal dvojročnú zmluvu.
Koniec v PSG.
Dňa 27. júna 2018 sa vedenie francúzskeho klubu rozhodlo nevyužiť opciu na predĺženie zmluvy. Emery však vo svojej poslednej sezóne s PSG ovládol francúzsku Ligue 1 a zvíťazil aj v oboch francúzskych pohároch. S veľmi kvalitným kádrom tímu, ale nedokázal postúpiť ani do štvrťfinále Ligy majstrov. To bol jeden z dôvodov prečo v Paríži skončil. Ďalší dôvod bol údajný pretlak hviezd klubu (Neymar, Cavani, Alves), ako sám raz Emery vyhlásil „Neymar je šéf PSG“, bol kritizovaný za to, že nechával hráčom až veľa voľnosti, čo spôsobilo veľa hádok. Predovšetkým medzi brazílskym Neymarom a dlhšie v klube pôsobiacom Edinsonom Cavanim.
Už odkedy Arsène Wenger oznámil po 22 rokoch koniec na lavičke Arsenalu, bol spomenutý ako jeden z kandidátov na post manažéra londýnskeho klubu. Hoci sa zdalo, že vedenie dá prednosť bývalému kapitánovi Mikelovi Artetovi, tak počas niekoľkých dní sa všetko otočilo a dňa 23. mája bol oficiálne zvolený hlavným manažérom. Na vedenie Arsenalu zapôsobil predovšetkým detailným rozborom hráčov Arsenalu a ich potenciálny rozvoj.
Dňa 29. novembra 2019 bol po sérii neuspokojivých výsledkov z postu manažéra odvolaný.
Aston Villa.
Dňa 24. októbra 2022 bol Emery vymenovaný za hlavného trénera Aston Villy po tom, čo tím z Premier League zaplatil výkupný poplatok vo výške 6 miliónov eur (5,2 milióna libier) klubu Villarreal. Vzhľadom na formality pracovného povolenia sa menovanie nedokázalo dokončiť až do 1. novembra, pričom Villa vyhrala iba dva z prvých jedenástich zápasov pod vedením predchádzajúceho manažéra Stevena Gerrarda pred jeho odvolaním a v ligovej tabuľke bola na 16. mieste, dve miesta nad pásmom zostupu s iba bod deliaci Villu od zostupových miest. 6. novembra Emery vyhral svoj prvý zápas 3:1 nad Manchestrom United, čo bolo prvé domáce víťazstvo Villa v Premier League proti United od augusta 1995. Jeho tím 8. januára 2023 vypadol z tretieho kola FA Cupu 2:1 na domácej pôde s tímom EFL League Two Stevenage, čo bola siedma sezóna v rade, v ktorej Villa neprešiel cez tretie kolo. Po zápase kritizoval mentalitu svojich hráčov.